CELEX: 22020D0298
Language: fi
Date: 2019-12-13 00:00:00
Title: ETA:n sekakomitean päätös N:o 279/2019, annettu 13 päivänä joulukuuta 2019, ETA-sopimuksen liitteen I (Eläinlääkintä- ja kasvinsuojeluasiat) ja liitteen II (Tekniset määräykset, standardit, testaus ja varmentaminen) muuttamisesta [2020/298]

5.3.2020   
               
               
                  FI
               
               
                  Euroopan unionin virallinen lehti
               
               
                  L 68/8
               
            
         ETA:N SEKAKOMITEAN PÄÄTÖS
         N:o 279/2019,
         annettu 13 päivänä joulukuuta 2019,
         ETA-sopimuksen liitteen I (Eläinlääkintä- ja kasvinsuojeluasiat) ja liitteen II (Tekniset määräykset, standardit, testaus ja varmentaminen) muuttamisesta [2020/298]
         ETA:N SEKAKOMITEA, joka
         ottaa huomioon Euroopan talousalueesta tehdyn sopimuksen, jäljempänä ’ETA-sopimus’, ja erityisesti sen 98 artiklan,
         sekä katsoo seuraavaa:
         
                     (1)
                  
                  
                     Euroopan parlamentin ja neuvoston asetuksen (EU) 2017/625 muuttamisesta rajatarkastusasemilla virallisesti valvottavien lähetysten luokkien osalta 14 päivänä tammikuuta 2019 annettu komission delegoitu asetus (EU) 2019/478 (1) olisi otettava osaksi ETA-sopimusta.
                  
               
                     (2)
                  
                  
                     Tämä päätös koskee lainsäädäntöä, jossa säädetään kasvien terveydestä. Kasvien terveyttä koskeva lainsäädäntö ei kuulu ETA-sopimuksen soveltamisalaan, eikä kasvien terveyttä koskevia säännöksiä sen takia sovelleta EFTA-valtioihin.
                  
               
                     (3)
                  
                  
                     Tämä päätös koskee lainsäädäntöä, jossa säädetään muista elävistä eläimistä kuin kaloista ja vesiviljellyistä eläimistä. Muita eläviä eläimiä kuin kaloja ja vesiviljeltyjä eläimiä koskevia säännöksiä ei sovelleta Islantiin, kuten ETA-sopimuksen liitteessä I olevan I luvun johdannon 2 kohdassa todetaan.
                  
               
                     (4)
                  
                  
                     Tämä päätös koskee eläinlääkintä-, rehu- ja elintarvikelainsäädäntöä. Eläinlääkintä-, rehu- ja elintarvikelainsäädäntöä ei sovelleta Liechtensteiniin niin kauan kuin Euroopan yhteisön ja Sveitsin valaliiton välisen maataloustuotteiden kauppaa koskevan sopimuksen soveltaminen on laajennettu koskemaan Liechtensteinia, kuten ETA-sopimuksen liitteen I alakohtaisissa mukautuksissa ja sen liitteessä II olevan XII luvun johdannossa todetaan. Tätä päätöstä ei näin ollen sovelleta Liechtensteiniin.
                  
               
                     (5)
                  
                  
                     Sen vuoksi olisi muutettava ETA-sopimuksen liitteitä I ja II,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Lisätään ETA-sopimuksen liitteessä I olevan I luvun 1.1 osan 11b kohtaan (Euroopan parlamentin ja neuvoston asetus (EU) 2017/625) ja II luvun 31q kohtaan (Euroopan parlamentin ja neuvoston asetus (EU) 2017/625) seuraava:
            ”, sellaisena kuin se on muutettuna seuraavalla:
            
                        —
                     
                     
                        
                           32019 R 0478: komission delegoitu asetus (EU) 2019/478, annettu 14 päivänä tammikuuta 2019 (EUVL L 82, 25.3.2019, s. 4)”.
                     
                  
         
            2 artikla
            Lisätään ETA-sopimuksen liitteessä II olevan XII luvun 164 kohtaan (Euroopan parlamentin ja neuvoston asetus (EU) 2017/625) seuraava:
            ”, sellaisena kuin se on muutettuna seuraavalla:
            
                        —
                     
                     
                        
                           32019 R 0478: komission delegoitu asetus (EU) 2019/478, annettu 14 päivänä tammikuuta 2019 (EUVL L 82, 25.3.2019, s. 4)”.
                     
                  
         
            3 artikla
            Delegoidun asetuksen (EU) 2019/478 islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
         
         
            4 artikla
            Tämä päätös tulee voimaan 14 päivänä joulukuuta 2019, jos kaikki ETA-sopimuksen 103 artiklan 1 kohdan mukaiset ilmoitukset on tehty (*1), tai 27 päivänä syyskuuta 2019 annetun ETA:n sekakomitean päätöksen N:o 210/2019 (2) voimaantulopäivänä sen mukaan, kumpi ajankohta on myöhäisempi.
         
         
            5 artikla
            Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
         
         
            Tehty Brysselissä 13 päivänä joulukuuta 2019.
            
               
                  ETA:n sekakomitean puolesta
               
               
                  Puheenjohtaja
               
               Gunnar PÁLSSON
            
         
         
            (1)  EUVL L 82, 25.3.2019, s. 4.
         
            (*1)  Valtiosäännön asettamista vaatimuksista ei ole ilmoitettu.
         
            (2)  Ei vielä julkaistu virallisessa lehdessä.